אבבה דסה

אָבֵבָה דֵסֶה (שם במה: AvevA; נולדה ב-30 בינואר 1988) היא זמרת ויוצרת ישראלית.

קורות חיים
דסה נולדה וגדלה בנוף הגליל (נצרת עילית דאז) להורים יוצאי אתיופיה. הוריה עלו לישראל בשנת 1984 במסגרת מבצע משה עם שלוש מאחיותיה הגדולות ועם שני אחיה הגדולים - אולם שני אחיה נפטרו בדרכם לישראל. בישראל, הביאו הוריה לעולם שלושה ילדים נוספים. דסה שירתה בצה"ל במשטרה הצבאית כמאבחנת בטיחות במחסומים. במהלך שירותה הצבאי עברה תאונת דרכים בצומת בית ליד ולאחריה עברה שיקום במשך שנה. במהלך השיקום, נפטר אביה מאירוע מוחי. אירועים אלו הניעו אותה לעסוק במוזיקה.

קריירה מוזיקלית
דסה שמעה בילדותה ובנעוריה מוזיקת סול, אר אנד בי ומוזיקה שחורה, והחלה לשיר באופן חובבני בבית הספר התיכון. בשנת 2012, במהלך התנדבותה בקיבוץ גלעד, השתתפה בעונה הראשונה של תוכנית המציאות The Voice ישראל והייתה חברה בקבוצה של המנטורית שרית חדד. בשלב הדו-קרב הראשון התמודדה מול קטלין רייטר ולא העפילה לשלב ההופעות החיות. לאחר השתתפותה בתוכנית, החלה ללמוד מוזיקה בבית הספר רימון. בסיום לימודיה, התנדבה בגאנה בבית ספר לבנות ובבית יתומים, ולאחר מכן הייתה זמרת ליווי בפרויקט של עידן רייכל.

בשנת 2013, הקימה דסה את ההרכב המוזיקלי AvevA בו חברים אליזה אקוונדו, עומר לוצקי, אסף לביא ותמיר הלל, והחלה להופיע במסגרות שונות עם ההרכב. במקביל שקדה על אלבום בכורה בהפקתו של יוסי פיין. ביולי 2016, הוציאה לאור את השיר 'Who Am I' (בעברית: מי אני) כסינגל הראשון מאלבום הבכורה. באוקטובר 2016, הוציאה לאור את השיר 'I Wanna Go' (בעברית: אני רוצה ללכת) כסינגל שני מאלבום הבכורה.

ב-11 בנובמבר 2016, השיקה את אלבום הבכורה 'Who Am I'. האלבום מכיל שישה שירים באנגלית ובאמהרית אותם כתבה והלחינה.

במרץ 2019 הוציאה את אלבומה השני My Thought אותו הפיק איציק פצצתי

רשימת השירים באלבום הבכורה

קישורים חיצוניים

 

  אלבום הבכורה Who Am I
 אפרו-סול אתיופי-ישראלי: האזינו לגרוב של אבֶבַה, באתר nrg 21 ביולי 2016
 
 
  מבט- גרוב אפריקני ושירים באמהרית- הכירו את אבבה, ערוץ היוטיוב של רשות השידור, 1 בדצמבר 2016
  בוקר ספורט 14.9.16 - אבבה, ערוץ היוטיוב של ערוץ הספורט, 14 בספטמבר 2016
 רועי יפה, מי שאני באמת, ידיעות תל אביב, 16 בנובמבר 2016
 קבלו אותה, ידיעות הגליל, 26 בנובמבר 2016
 
  WATCH: Ethiopian Jewish Israeli singer rocks Tel Aviv, The Times of Israel, December 17, 2015

הערות שוליים

זמרות ישראליות
זמרים ישראלים
זמרים השרים באמהרית
זמרות השרות בעברית
זמרים יהודים
מתמודדות The Voice ישראל
נוף הגליל: אישים
בוגרי תיכון אורט ע"ש שרת (נצרת עלית)
בוגרות רימון בית ספר למוסיקה
בוגרי רימון בית ספר למוסיקה
ישראליות שנולדו ב-1988
ישראלים שנולדו ב-1988